b'\n_START_ARTICLE_\nEuropos stebuklo teorija\n_START_PARAGRAPH_\nEuropos stebuklo teorija (angl. The European Miracle) \xe2\x80\x93 koncepcija, kalbanti, kad Europa ir europie\xc4\x8diai jau prie\xc5\xa1 1492 m. tur\xc4\x97jo prielaidas, kurios s\xc4\x85lygojo atrasti Nauj\xc4\x85j\xc4\xaf pasaul\xc4\xaf, kapitalizmo atsiradim\xc4\x85 ir savo politikos ir prekybos dominavim\xc4\x85 pasaulyje._NEWLINE_Ji pateikiama Eric Jones knygoje The European Miracle: Environments, Economies and Geopolitics in the History of Europe and Asia. Jo prie\xc5\xa1ininkas Maksas V\xc4\x97beris, Protestanti\xc5\xa1ka etika ir kapitalizmo dvasia, autorius, argumentuoja, kad protestanti\xc5\xa1ka visuomen\xc4\x97 tur\xc4\x97jo prielaidas atsirasti kapitalistiniams santykiams. Europieti\xc5\xa1ko stebuklo teorij\xc4\x85 kartais laikoma vulgaraus Eurocentrizmo pavyzd\xc5\xbeiu._NEWLINE_Erikas D\xc5\xbeonsas \xc5\xa1ios teorijos pagrindu laiko europieti\xc5\xa1k\xc4\x85 \xc5\xa1eim\xc4\x85. Jis nurod\xc4\x97, kad Europos moterys tek\xc4\x97jo v\xc4\x97liau ir tur\xc4\x97jo ma\xc5\xbeiau vaik\xc5\xb3, kai lik\xc4\x99s pasaulis \xe2\x80\x9edauginosi be saiko\xe2\x80\x9c. D\xc5\xbeonsas taip pat gyr\xc4\x97 europieti\xc5\xa1k\xc5\xb3 miest\xc5\xb3 specifik\xc4\x85, kurie, pasak jo, atsirado anks\xc4\x8diau ir geriau vyst\xc4\x97si. Labiausiai gyr\xc4\x97 ital\xc5\xb3 XV a. miestus-valstybes, kuriuose gim\xc4\x97 bankininkyst\xc4\x97. D\xc4\x97l \xc4\xafgimto racionalumo europie\xc4\x8diai buvo gab\xc5\xabs revoliucin\xc4\x97ms inovacijoms, kurie s\xc4\x85lygojo tai, kad visuomen\xc4\x97 tapo labiau produktyvi ir suk\xc5\xabr\xc4\x97 geresnius laivus, kas s\xc4\x85lygojo prekybos dominavim\xc4\x85._NEWLINE_Europieti\xc5\xa1ko stebuklo teorij\xc4\x85 laik\xc4\x97 mitu vokie\xc4\x8di\xc5\xb3 ekonomistas ir sociologas Andre Gunderis Frankas. D\xc5\xbeeimsas Blautas j\xc4\x85 pavadino \xe2\x80\x9ekult\xc5\xabriniu rasizmu\xe2\x80\x9c. Kritikai nurodo tai, kad XV a. kitos pasaulio dalys buvo taip pat i\xc5\xa1sivys\xc4\x8diusios. Pus\xc4\x97 \xc5\xbemoni\xc5\xb3 populiacijos, gyvenan\xc4\x8dios miestuose (daugiau kaip 10 000 \xc5\xbemoni\xc5\xb3) gyveno Kinijoje. Pagal Zhengas He \xc5\xa1altinius buvo galima manyti, kad kin\xc5\xb3 laivai buvo geresni, negu europie\xc4\x8di\xc5\xb3._NEWLINE_Prie\xc5\xa1inink\xc5\xb3 teorija tvirtina, kad europie\xc4\x8diai prad\xc4\x97jo grei\xc4\x8diau vystytis, nes grei\xc4\x8diau pasiek\xc4\x97 Amerikos auks\xc4\x85 ir sidabr\xc4\x85, o pasiek\xc4\x97 grei\xc4\x8diau, nes buvo ar\xc4\x8diau.'